MUNICIPIUL CRAIOVA
CONSILIUL LOCAL AL MUNICIPIULUI CRAIOVA
       HOTĂRÂREA NR.467
privind cesiunea obiectului contractului de concesiune nr.38415/2006 încheiat între Consiliul Local al Municipiului Craiova şi CMI Dr. Dumitru Vica, către Dr. Popescu Veronica, medic titular al Cabinet Medical Individual Dr. Popescu Veronica
Consiliul Local al Municipiului Craiova, întrunit în şedinţa ordinară din data de 17.12.2015;

Având în vedere raportul nr.​​​195055/2015 întocmit de Direcţia Patrimoniu  prin care se propune cesiunea obiectului contractului de concesiune nr.38415/2006 încheiat între Consiliul Local al Municipiului Craiova şi CMI Dr. Dumitru Vica, către Dr. Popescu Veronica, medic titular al Cabinet Medical Individual Dr. Popescu Veronica;

          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale, Legii nr.95/2006 privind reforma în domeniul sănătăţii, modificată şi completată şi Ordinului Ministrului Sănătăţii Publice nr.1322/2006 privind aprobarea normelor de stabilire a criteriilor şi metodologiei de preluare a activităţii unui praxis existent; 
           Potrivit Hotărârii Consiliul Local al Municipiului Craiova nr.238/2004 referitoare la trecerea din domeniul public de interes local în domeniul privat al municipiului Craiova a unor spaţii;
În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:

Art.1. Se aprobă cesiunea obiectului contractului de concesiune nr.38415/2006 încheiat între Consiliul Local al Municipiului Craiova şi CMI Dr. Dumitru Vica, către Dr. Popescu Veronica, medic titular al Cabinet Medical Individual Dr. Popescu Veronica.
Art.2. Durata contractului de concesiune este de 10 ani şi 5 luni, începând de la 01.06.2006, până la data de 31.10.2016.

Art.3. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.238/2004 referitoare la trecerea din domeniul public de interes local, în domeniul privat al municipiului Craiova, a unor spaţii.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Dr. Dumitru Vica şi Dr. Popescu Veronica vor aduce la îndeplinire prevederile prezentei hotărâri.

